Къэбэрдей-Балъкъэр Республикэм и Правительствэм и Унафэ
Архив лэжьыгъэмкIэ законодательствэр Къэбэрдей-Балъкъэр Республикэм и щIыналъэм зэрыщагъэзащIэм хуэгъэза щIыналъэ къэрал къэпщытэныгъэм (кIэлъыплъыныгъэм) теухуа Положенэр къэщтэным и IуэхукIэ
2021 гъэм жэпуэгъуэм и 5-м       Налшык къалэ     №200-ПП
«Урысей Федерацэм архив лэжьыгъэр зэрыщрагъэкIуэкIым и IуэхукIэ» 2004 гъэм жэпуэгъуэм и 22-м къащта Федеральнэ закон №125-ФЗ-м и 16-нэ статьям, «Урысей Федерацэм къэрал къэпщытэныгъэмрэ (кIэлъыплъыныгъэмрэ) муниципальнэ къэпщытэныгъэмрэ зэрыщрагъэкIуэкIым и IуэхукIэ» 2020 гъэм бадзэуэгъуэм и 31-м къащта Федеральнэ закон №248-ФЗ-м япкъ иткIэ Къэбэрдей-Балъкъэр Республикэм и Правительствэм унафэ ещI:
1. Архив лэжьыгъэмкIэ законодательствэр Къэбэрдей-Балъкъэр Республикэм и щIыналъэм зэрыщагъэзащIэм хуэгъэза щIыналъэ къэрал къэпщытэныгъэм (кIэлъыплъыныгъэм) теухуа Положенэр къэщтэн мы унафэм и гуэдзэным зэритым хуэдэу.
2. Къэбэрдей-Балъкъэр Республикэм и Архив къулыкъущIапIэм теухуа Положенэм, «Къэбэрдей-Балъкъэр Республикэм и Архив къулыкъумщIапIэм и IуэхукIэ» Къэбэрдей-Балъкъэр Республикэм и Правительствэм 2011 гъэм дыгъэгъазэм и 7-м къыдигъэкIа унафэ №370-ПП-мкIэ къищтам, и 4-нэ пунктым и 4.7-нэ пункт къуэдзэр зэхъуэкIын икIи ар мы къыкIэлъыкIуэм хуэдэу къитхыкIыжын:
«4.7 Архив лэжьыгъэмкIэ законодательствэр Къэбэрдей-Балъкъэр Республикэм зэрыщагъэзащIэм хуэгъэза щIыналъэ къэрал къэпщытэныгъэр (кIэлъыплъыныгъэр) ирегъэкIуэкI».
3. Къэру ямыIжу къэлъытэн:
Къэбэрдей-Балъкъэр Республикэм и къэрал властым и гъэзэщIакIуэ оргэнхэм я къулыкъущIэу щIыналъэ къэрал къэпщытэныгъэ (кIэлъыплъыныгъэ) ирагъэкIуэкIыну полномочиехэр зратахэм я Спискэм, «Къэрал къэпщытэныгъэ (кIэлъыплъыныгъэ) егъэкIуэкIыным и IуэхукIэ» Къэбэрдей-Балъкъэр Республикэм и Правительствэм 2013 гъэм дыгъэгъазэм и 10-м къыдигъэкIа унафэ №320-ПП-мкIэ къащтам, и 13-нэ пунктым;
«Архив лэжьыгъэмкIэ законодательствэр Къэбэрдей-Балъкъэр Республикэм зэрыщагъэзащIэм кIэлъыплъыныр къызэрзэрагъэпэщ Хабзэр къэщтэным теухуауэ» Къэбэрдей-Балъкъэр Республикэм и Правительствэм 2018 гъэм дыгъэгъазэм и 29-м къыдигъэкIа унафэ №270-ПП-м.
4. Архив лэжьыгъэмкIэ законодательствэр Къэбэрдей-Балъкъэр Республикэм и щIыналъэм зэрыщагъэзащIэм хуэгъэза щIыналъэ къэрал къэпщытэныгъэм (кIэлъыплъыныгъэм) теухуа Положенэм, Къэбэрдей-Балъкъэр Республикэм и Правительствэм мы унафэмкIэ къищтам икIи 2023 гъэм щIышылэм и 1-м къару зыгъуэтым нэмыщI, езы унафэм къару егъуэт 2022 гъэм щIашылэм и 1-м щегъэжьауэ.
Къэбэрдей-Балъкъэр Республикэм и Правительствэм и УнафэщI МУСУКОВ Алий

